Fayetteville, Arkansas

Fayetteville esas 2ma maxim populoza urbo dil stato Arkansas, en Usa, jacanta an komtio Washington. Segun la demografiala kontado di 2020, ol havis 93 949 habitanti, kontre 73 580 habitanti en 2010, e 58 047 habitanti en 2000. Lua tota surfaco esas 144,53 km², equivalanta a 55,80 mi², di qui 140,96 km² (54,42 mi²) esas lando e la cetera esas aquo. Ol apartenas a metropolala regiono Fayetteville–Springdale–Rogers, qua havis 576 043 habitanti en 2020. Fayetteville jacas an la bazo di monto Ozark. Ol fondesis en 1828, enkorpigesis en 1836, e lua teritorio ridefinesis en 1867. L'urbo esas hemo dil Universitato di Arkansas, fondita en 1871 e la precipua dil stato, qua havas mili di studenti ed importanta atletala esquado, nomizita Arkansas Razorbacks. Demografio Segun la demografiala kontado di 2000, esis 58 047 homi, 23 798 hemanari, e 12 136 familii qui rezidis en la urbo. La denseso di habitantaro esis 516.1/km² (1 336,6/mi²). Esis 25 467 domi kun mezavalora denseso di 226.4/km² (586.4/mi²). Segun raso, esis 86.50% Blanki, 5.11% Negri od Afrikan-Usani, 1.26% indijeni Amerikana, 2.56% Aziani, 0.16% Pacifik-insulani, 1.99% de altra rasi, e 2.42% de du o plura rasi, e 4.86% de la habitantaro esis Hispan-Amerikani o Latin-Amerikani de irga raso. Esis 23 798 hemanari, di qui 25.5% havis pueri od adolecanti evanta min kam 18 yari en la domo, 37.7% Esis mariajita e habitis kune; en 9.6% muliero sen spozulo esis la domo-chefo, e 49.0% esis ne-familii. En 34.0% ek omna hemanari vivis sola individuo, e 5.7% habitesis da sola individuo evanta 65 yari o pluse. La mezavalora grandeso po hemanaro esis 2.21 personi e la mezavalora grandeso po familio esis 2.91 personi. La procento di habitanti segun evo esis: 19.9% evanta min kam 18 yari, 25.7% de 18 til 24 yari, 29.9% de 25 til 44 yari, 15.8% de 45 til 64 yari, e 8.7% evanta 65 yari o pluse. La mezavalora evo esis 27 yari. Po singla 100 mulieri esis 103.0 viri. Po singla 100 mulieri evanta 18 yari o pluse, esis 101.9 viri. La mezvalora revenuo po hemanaro en la urbo esis US$ 31 345, e la mezvalora revenuo po familio esis US$ 45 074. La mezvalora revenuo por la viri esis US$ 30 069, kontre US$ 22 693 por mulieri. La revenuo per capita por la urbo esis US$ 18 311. Vivis sub povreso-lineo 19,9% de la habitantaro e 11,4% de la familii, inkluzite 19,7% ek omna habitantaro evante min kam 18 yari, e 9,1% ek omna habitantaro evante 65 yari o pluse. Referi